สวัสดีค่ะ อายุ43 ปีค่ะ มีอาการแน่นท้อง อาหารไม่ย่อย และปวดท้องนิดหน่อย ไปหาส่องกล้องแล้ว แต่ให้ไปฟังผลอีก 2 สัปดาห์ ระหว่างนี้ ให้ยาปฏิชีวนะ Clarithromycin และยา Amoxycilliin และ Lansoprazole ทำไมต้องกินยา จะเป็นมะเร็จกระเพาอาหารไหมค่ะ เครียดมากเลยค่ะ และพอกินยาแล้วมีอาการคมในคอและปาก ด้วยค่ะ
สวัสดีค่ะ อาการแน่นท้อง อาหารไม่ย่อย ปวดท้องดังกล่าวมานั้น อาจจะเกิดจาก การมีกระเพาะอาหารอักเสบ มีแผลในกระเพาะอาหาร มีเนื้องอกในกระเพาะอาหารหรือลำไส้เล็กส่วนต้นได้ซึ่งการส่องกล้องจะสามารถบอกสาเหตุได้แน่ชัดมากขึ้น จากที่กล่าวมายาที่ให้เป็นยารักษาการติดเชื้อแบคทีเรีย H.pyroli ในกระเพาะอาหาร ซึ่งเป็นสาเหตุของอาการต่างๆที่มีอยู่ได้ อีกทั้งการติดเชื้อแบคทีเรียตัวนี้เรื้อรังอาจเพิ่มโอกาสการเป็นมะเร็งกระเพาะอาหารในอนาคต จึงควรได้รับการรักษา ให้กินยาตามที่แพทย์จ่ายมาให้ครบ ตอนนี้ยังบอกไม่ได้แน่ชัดว่าเป็นเนื้องอกหรือเนื้อร้ายหรือไม่ การจะบอกได้จะต้องอาศัยผลชิ้นเนื้อค่ะจึงควรกลับไปฟังผลชิ้นเนื้อที่แพทย์นัด ซึ่งหากเป็นแค่การมีกระเพาะอาหารอักเสบจากการติดเชื้อ H.pyroli ก็ถือว่าได้ยารักษาแล้ว แต่หากมีสาเหตุอื่นๆ แพทย์จะแจ้งให้ทราบอย่างละเอียดต่อไป เบื้องต้นรับประทานอาหารสุกสะอาดให้ตรงเวลา ไม่กินมื้อใหญ่จนเกินไป